**Concurs oposició per a la selecció d’una plaça de tècnic/a mitjà/ana enquadrada a l’Escala d’Administració General, Sots escala gestió, grup de classificació A, subgrup A2, vacant a la Plantilla de personal funcionari.**

**Data: 29/05/2025**

**Tercera prova: prova pràctica**

El temps per a la realització de la prova serà el que determini el Tribunal, amb una durada màxima de dues hores.

Si el Tribunal ho considera adient, les persones aspirants hauran de llegir la prova davant de l’òrgan de selecció, que està facultat per a fer-los preguntes sobre qüestions objecte de la prova i de clarificar aquells aspectes de l'exposició que cregui oportú.

Qualificació: es puntuarà de 0 a 20 punts. Per considerar superada aquesta prova cal obtenir una puntuació mínima de 10 punts. Aquelles persones que no obtinguin aquesta puntuació mínima quedaran excloses del procés.

**Cas pràctic**

L’Ajuntament de la Garriga vol crear un departament de Comunicació i dotar-lo amb les places següents:

-1 plaça de director de la Ràdio (grup A, subgrup A2), en règim laboral.

-2 places de redactor/a de mitjans de comunicació (grup A, subgrup A2), en règim laboral.

-1 plaça de tècnic/a auxiliar de mitjans de comunicació (grup C, subgrup C1), en règim laboral.

Aquestes places han d’estar cobertes definitivament a 1 de març de 2026.

**Indica i desenvolupa quins instruments, procediments i tràmits s’han de fer des del departament de Recursos Humans tot planificant-los en el temps.**

**Indica finalment quin tipus de contracte se’ls hauria de fer.**